Mšaga
Mšaga (rus. Мшага) – upė Rusijoje, Naugardo srityje; Šelonės kairysis intakas (priklauso Volchovo baseinui). Prasideda Vereteikos giraitėje netoli Pskovo srities ribos. Teka į rytus, pietryčius Solcų ir Šimsko rajonais. Įteka į Šelonę 19 km nuo jos žiočių. Aukštupio vaga akmenuota. Didesnės gyvenvietės prie Mšagos – Utorgošas, Medvedis. Senovėje upė buvo prekybinio vandens kelio dalis.